We was hilfet al min ſingen
We was hilfet al min ſingen·
ione wil nieman weſen vꝛo·
nv́ wan al mit v́belen dingen·
twinget ſich dú werlt alſo·
froͤide zuht trúwe ere·
ſint verwiſet gar·
ſeht des iamert mich vil ſere·
nach dem wolde ich weſſe ich war·

Swer den frǒwen an ir ere·
gerne ſpꝛichet âne not·
ſeht der ſv́ndet ſich vil ſere·
vn̄ iſt doch der ſele tôt·
wand wir ſin alle·
von frǒwen komen·
ſwie wir ſezen ſie zeſchalle·
maniger wirt von in zevꝛômen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse